title: Sklep Sveta z dne 4. decembra 2000 o sklenitvi Sporazumov o trgovini s tekstilnimi izdelki z nekaterimi tretjimi državami (Republika Belorusija, Kraljevina Nepal, Bivša jugoslovanska republika Makedonija, Armenija, Azerbajdžan, Gruzija, Kazahstan, Moldavija, Tadžikistan, Turkmenistan, Uzbekistan, Ljudska republika Kitajska, Ukrajina, Arabska republika Egipt)

text:
Pomembno pravno obvestilo

|

32000D0804

Uradni list L 326 , 22/12/2000 str. 0063 - 0064

		Sklep Svetaz dne 4. decembra 2000o sklenitvi Sporazumov o trgovini s tekstilnimi izdelki z nekaterimi tretjimi državami (Republika Belorusija, Kraljevina Nepal, Bivša jugoslovanska republika Makedonija, Armenija, Azerbajdžan, Gruzija, Kazahstan, Moldavija, Tadžikistan, Turkmenistan, Uzbekistan, Ljudska republika Kitajska, Ukrajina, Arabska republika Egipt)(2000/804/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega odstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Evropske skupnosti s pogajanji uskladila Sporazume o trgovini s tekstilnimi izdelki z nekaterimi tretjimi državami.(2) Ti sporazumi se začasno uporabljajo ob upoštevanju vzajemnosti [1].(3) Sporazum o trgovini s tekstilnimi izdelki v obliki izmenjave pisem z Republiko Kazahstan je bil podpisan dne 27. junija 2000, ob upoštevanju njegove sklenitve.(4) Te sporazume je treba odobriti –SKLENIL NASLEDNJE:Člen 1Sporazumi, navedeni v Prilogi tega sklepa, se odobrijo v imenu Skupnosti.Člen 2Predsednik Sveta je pooblaščen, da imenuje osebo(-e), pooblaščeno(-e) za podpis sporazumov, ki zavezujejo Skupnost, razen sporazuma, ki se nanaša na Kazahstan [2].Člen 3Ta sklep se objavi v Uradnem listu Evropskih Skupnosti.V Bruslju, 4. decembra 2000Za SvetPredsednikH. Védrine[1] Sklep Sveta (Kraljevina Nepal) 2000/72/ES, (UL L 32, 7.2.2000, str. 1) in sklepi Sveta (Republika Belorusija): 1999/869/ES, (UL L 336, 29.12.1999, str. 26); (Bivša jugoslovanska republika Makedonija): 1999/875/ES, (UL L 344, 31.12.1999, str. 1); (Armenija, Azerbajdžan, Gruzija, Kazahstan, Moldavija, Tadžikistan, Turkmenistan in Uzbekistan): 1999/867/ES, (UL L 343, 31.12.1999, str. 1); (Ljudska republika Kitajska): 1999/876/ES, (UL L 345, 31.12.1999, str. 1); (Ukrajina): 1999/871/ES, (UL L 337, 30.12.1999, str. 43); (Arabska republika Egipt): 2000/3/ES (UL L 2, 5.1.2000, str. 68).[2] Sporazum, ki se nanaša na Kazahstan, je bil podpisan že dne 27. junija 2000, ob upoštevanju njegove sklenitve.--------------------------------------------------PRILOGA- Sporazum v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki, ki se začasno uporablja v skladu s Sklepom Sveta 1999/869/ES [1].- Sporazum med Evropsko skupnostjo in Kraljevino Nepal o trgovini s tekstilnimi izdelki, ki se začasno uporablja v skladu s Sklepom Sveta 2000/72/ES [2].- Sporazum med Evropsko skupnostjo in Bivšo jugoslovansko republiko Makedonijo o trgovini s tekstilnimi izdelki, ki se začasno uporablja v skladu s Sklepom Sveta 1999/875/ES [3].- Sporazum v obliki izmenjave pisem med Evropsko skupnostjo in nekaterimi tretjimi državami (Armenija, Azerbajdžan, Gruzija, Kazahstan, Moldavija, Tadžikistan, Turkmenistan in Uzbekistan) o trgovini s tekstilnimi izdelki, ki se začasno uporablja v skladu s Sklepom Sveta 1999/867/ES [4].- Sporazum v obliki izmenjave pisem o spremembi Sporazuma med Evropsko skupnostjo in Ljudsko republiko Kitajsko o trgovini s tekstilnimi izdelki, ki se začasno uporablja v skladu s Sklepom Sveta 1999/876/ES [5].- Sporazum v obliki izmenjave pisem med Evropsko skupnostjo in Ukrajino o spremembi Sporazuma med Evropsko skupnostjo in Ukrajino o trgovini s tekstilnimi izdelki, ki se začasno uporablja v skladu s Sklepom Sveta 1999/871/ES [6].- Memorandum o soglasju med Evropsko skupnostjo in Arabsko republiko Egipt o trgovini s tekstilnimi izdelki, ki se začasno uporablja v skladu s Sklepom Sveta 2000/3/ES [7].[1] UL L 336, 29.12.1999, str. 26.[2] UL L 32, 7.2.2000, str. 1.[3] UL L 344, 31.12.1999, str. 1.[4] UL L 343, 31.12.1999, str. 1.[5] UL L 345, 31.12.1999, str. 1.[6] UL L 337, 30.12.1999, str. 43.[7] UL L 2, 5.1.2000, str. 68.--------------------------------------------------


title: Sklep št. 1149/2007/ES Evropskega parlamenta in Sveta z dne 25. septembra 2007 o vzpostavitvi posebnega programa Civilno pravosodje za obdobje 2007–2013 v okviru splošnega programa Temeljne pravice in pravosodje

text:
               3.10.2007

               SL

               Uradni list Evropske unije

               L 257/16

      SKLEP št. 1149/2007/ES EVROPSKEGA PARLAMENTA IN SVETA

   z dne 25. septembra 2007
   o vzpostavitvi posebnega programa „Civilno pravosodje“ za obdobje 2007–2013 v okviru splošnega programa „Temeljne pravice in pravosodje“
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 61(c) in člena 67(5) Pogodbe,
   ob upoštevanju predloga Komisije,
   v skladu s postopkom iz člena 251 Pogodbe (1),
   ob upoštevanju naslednjega:

               (1)

               Skupnost si je zastavila cilj ohraniti in razvijati območje svobode, varnosti in pravice, na katerem je zagotovljen prost pretok oseb. Zato mora Skupnost med drugim sprejeti ukrepe na področju pravosodnega sodelovanja v civilnih zadevah, ki so potrebni za pravilno delovanje notranjega trga.

               (2)

               Po predhodnih programih, kot sta projekta Grotius (2) in Robert Schuman (3), je Uredba Sveta (ES) št. 743/2002 (4) za obdobje od leta 2002 do 2006 določila splošni okvir Skupnosti za dejavnosti, ki bodo olajšale izvajanje pravosodnega sodelovanja v civilnih zadevah.

               (3)

               Evropski svet v Bruslju z dne 4. in 5. novembra 2004 je sprejel Haaški program „Krepitev svobode, varnosti in pravice v Evropski uniji“ (5) (v nadaljevanju „Haaški program“).

               (4)

               Svet in Komisija sta junija 2005 sprejela Akcijski načrt o izvajanju Haaškega programa (6).

               (5)

               Ambiciozne cilje iz Pogodbe in Haaškega programa bi bilo treba doseči z vzpostavitvijo prilagodljivega in učinkovitega programa, ki bo olajšal načrtovanje in izvajanje.

               (6)

               Program „Civilno pravosodje“ bi moral določiti pobude Komisije v skladu z načelom subsidiarnosti, ukrepe za podporo organizacijam, ki spodbujajo in olajšujejo pravosodno sodelovanje v civilnih zadevah, ter ukrepe za podporo posebnim projektom.

               (7)

               Splošni program na področju civilnega pravosodja za izboljšanje medsebojnega razumevanja pravnih in pravosodnih sistemov držav članic bo prispeval k odpravljanju ovir pri pravosodnem sodelovanju v civilnih zadevah, kar bo izboljšalo delovanje notranjega trga.

               (8)

               V Haaškem programu je navedeno, da medsebojno zaupanje terja izrecne napore za izboljšanje medsebojnega razumevanja med pravosodnimi organi in različnimi pravnimi sistemi. V tem pogledu bi morale biti evropske mreže nacionalnih javnih organov deležne posebne pozornosti in podpore.

               (9)

               Ta sklep predvideva možnost sofinanciranja dejavnosti nekaterih evropskih mrež, kolikor izdatki izhajajo iz prizadevanj za cilj, ki je v splošnem evropskem interesu. Vendar pa takšno sofinanciranje še ne pomeni, da bo kak prihodnji program zajemal tudi takšne mreže, niti ne preprečuje tega, da bi bile upravičenke do podpore za svoje dejavnosti v skladu s tem sklepom druge evropske mreže.

               (10)

               Vse institucije, združenja in mreže, ki prejmejo donacijo v okviru programa „Civilno pravosodje“, bi morale podporo Skupnosti prikazovati v skladu s smernicami o razpoznavnosti, ki jih bo pripravila Komisija.

               (11)

               Ta sklep določa finančna sredstva za celotno trajanje programa, ki v smislu točke 37 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (7) predstavljajo prednostni referenčni okvir za proračunski organ.

               (12)

               Ker države članice ne morejo zadovoljivo doseči ciljev tega sklepa in jih torej zaradi obsega in učinkov programa laže doseže Skupnost, lahko Skupnost sprejme ukrepe v skladu z načelom subsidiarnosti iz člena 5 Pogodbe. V skladu z načelom sorazmernosti iz navedenega člena ta sklep ne prekorači okvirov, ki so potrebni za doseganje teh ciljev.

               (13)

               Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (8) (v nadaljnjem besedilu „Finančna uredba“), in Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 (9), ki ščitita finančne interese Skupnosti, se morata uporabljati ob upoštevanju načel enostavnosti in doslednosti pri izbiri proračunskih instrumentov, omejitve števila primerov, kjer je Komisija neposredno odgovorna za izvajanje in upravljanje, in zahtevane sorazmernosti med ravnjo sredstev in upravnim bremenom, povezanim z njihovo uporabo.

               (14)

               Prav tako je treba sprejeti ustrezne ukrepe za preprečevanje nepravilnosti in goljufij ter ukreniti potrebno za izterjavo izgubljenih, nepravilno plačanih ali nepravilno porabljenih sredstev v skladu z Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (10) in Uredbo Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija (11), ter Uredbo (ES) št. 1073/1999 Evropskega parlamenta in Sveta z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (12).

               (15)

               Finančna uredba zahteva sprejetje temeljnega akta za pokrivanje donacij za poslovanje.

               (16)

               Ukrepe, potrebne za izvajanje tega sklepa, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (13), pri tem pa je treba razlikovati med tistimi ukrepi, ki so predmet upravljalnega postopka, in tistimi, ki so predmet svetovalnega postopka, pri čemer je slednji v določenih primerih zaradi večje učinkovitosti primernejši.

               (17)

               V skladu s členom 7(3) Sklepa 1999/468/ES bi morala Komisija Evropski parlament obveščati o delu odborov glede izvajanja tega programa. Evropski parlament bi moral zlasti prejeti osnutek letnega programa ob njegovi predložitvi upravljalnemu odboru. Poleg tega bi moral Evropski parlament prejeti izide glasovanj in povzetke sej tega odbora.

               (18)

               Združeno kraljestvo in Irska sta v skladu s členom 3 Protokola o stališču Združenega kraljestva in Irske, priloženega k Pogodbi o Evropski uniji in Pogodbi o ustanovitvi Evropske skupnosti, uradno izrazili željo, da sodelujeta pri sprejetju in uporabi tega sklepa.

               (19)

               V skladu s členoma 1 in 2 Protokola o stališču Danske, priloženega k Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ni zavezujoč in ga ne uporablja.

               (20)

               Evropski ekonomsko-socialni odbor je o tem sklepu podal mnenje (14).

               (21)

               Za zagotovitev učinkovitega in pravočasnega izvajanja programa se ta sklep uporablja od 1. januarja 2007 –

         SKLENILA:
   Člen 1
   Vzpostavitev programa
   1.   Ta sklep vzpostavlja posebni program „Civilno pravosodje“, v nadaljnjem besedilu „program“, v okviru splošnega programa „Temeljne pravice in pravosodje“, ki naj bi prispeval k postopni vzpostavitvi območja svobode, varnosti in pravice.
   2.   Program zajema obdobje od 1. januarja 2007 do 31. decembra 2013.
   3.   V tem sklepu izraz „država članica“ pomeni vse države članice razen Danske.
   Člen 2
   Splošni cilji
   1.   Splošni cilji tega programa so:

               (a)

               spodbujati pravosodno sodelovanje s ciljem prispevati k oblikovanju dejanskega evropskega območja pravice v civilnih zadevah, ki bi temeljilo na vzajemnem priznavanju in medsebojnem zaupanju;

               (b)

               spodbujati odpravo ovir za dobro delovanje čezmejnih civilnih postopkov v državah članicah;

               (c)

               izboljšati vsakodnevno življenje posameznikov in podjetij tako, da se jim omogoči uveljavljanje pravic po vsej Evropski uniji, zlasti s pospeševanjem dostopa do pravnega varstva;

               (d)

               izboljšati stike, izmenjavo informacij in povezovanje v mreže med pravnimi, pravosodnimi in upravnimi organi ter pravnimi poklici, tudi s podporo pravosodnemu usposabljanju, s ciljem boljšega medsebojnega razumevanja med omenjenimi organi in strokovnjaki.

         2.   Splošni cilji programa brez poseganja v cilje in pooblastila Evropske skupnosti prispevajo k razvoju politik Skupnosti, zlasti k oblikovanju pravosodnega območja.
   Člen 3
   Posebni cilji
   Posebni cilji programa so:

               (a)

               pospeševati pravosodno sodelovanje v civilnih zadevah, namenjeno:

                           (i)

                           zagotavljanju pravne varnosti in lažjega dostopa do pravnega varstva;

                           (ii)

                           spodbujanju vzajemnega priznavanja odločb v civilnih in gospodarskih zadevah;

                           (iii)

                           odpravljanju ovir v zvezi s čezmejnimi spori, ki nastajajo zaradi razlik v civilnem pravu in civilnih postopkih, ter v ta namen spodbujanju potrebnega usklajevanja zakonov;

                           (iv)

                           zagotavljanju ustreznega upravljanja pravosodja tako, da se preprečijo spori o pristojnosti;

               (b)

               izboljšati medsebojno poznavanje pravnih in pravosodnih sistemov držav članic v civilnih zadevah ter pospeševati in krepiti delovanje mrež, medsebojno sodelovanje, izmenjavo in širjenje informacij, izkušenj in najboljših praks;

               (c)

               zagotoviti zanesljivo izvajanje, pravilno in konkretno uporabo ter vrednotenje instrumentov Skupnosti na področju pravosodnega sodelovanja v civilnih in gospodarskih zadevah;

               (d)

               izboljšati obveščanje o pravnih sistemih v državah članicah in dostop do pravnega varstva;

               (e)

               podpirati usposabljanje pravosodnih delavcev na področju prava Unije in Skupnosti;

               (f)

               vrednotiti splošne pogoje, ki so potrebni za okrepitev vzajemnega zaupanja, ob polnem spoštovanju neodvisnosti sodstva;

               (g)

               pospešiti delovanje Evropske pravosodne mreže v civilnih in gospodarskih zadevah, ki je bila ustanovljena z Odločbo Sveta 2001/470/ES (15).

         Člen 4
   Ukrepi
   Za uresničevanje splošnih in posebnih ciljev iz členov 2 in 3 ta program podpira naslednje oblike ukrepov pod pogoji iz letnih delovnih programov iz člena 9(2):

               (a)

               posebne ukrepe, ki jih sproži Komisija, kot so študije in raziskave, javnomnenjske raziskave in statistični pregledi, oblikovanje kazalnikov in skupnih metodologij, zbiranje, razvijanje in razširjanje podatkov in statistik, seminarji, konference in srečanja strokovnjakov, organizacija javnih kampanj in dogodkov, oblikovanje in vzdrževanje spletnih strani, priprava in razširjanje informativnega gradiva, podpora pri vzpostavljanju in upravljanju mrež nacionalnih strokovnjakov, dejavnosti analiz, spremljanje in vrednotenje; ali

               (b)

               posebne nadnacionalne projekte v interesu Skupnosti, ki jih predložijo organi oblasti ali drugi organi države članice, mednarodna ali nevladna organizacija, v vsakem primeru pa v njih sodelujeta najmanj dve državi članici ali vsaj ena država članica in še ena država, ki je lahko država pristopnica ali država kandidatka; ali

               (c)

               podporo dejavnostim nevladnih organizacij ali drugih subjektov, ki si prizadevajo za cilj v splošnem evropskem interesu v skladu s splošnimi cilji programa pod pogoji iz letnih delovnih programov; ali

               (d)

               donacije za poslovanje za sofinanciranje izdatkov, povezanih s stalnim delovnim programom evropske mreže svetov za pravosodje in mreže predsednikov vrhovnih sodišč Evropske unije, kolikor izhajajo iz prizadevanj za cilj, ki je v splošnem evropskem interesu, in sicer s spodbujanjem izmenjave mnenj in izkušenj v zadevah v zvezi s sodno prakso, organizacijo in delovanjem članov teh mrež pri opravljanju sodnih in/ali svetovalnih nalog v zvezi s pravom Skupnosti.

         Člen 5
   Udeležba
   1.   Pri ukrepih programa lahko sodelujejo naslednje države: države pristopnice, države kandidatke in države zahodnega Balkana, ki so vključene v stabilizacijsko-pridružitveni proces v skladu s pogoji iz pridružitvenih sporazumov ali njihovih dodatnih protokolov, ki se nanašajo na sodelovanje v programih Skupnosti, ki so ali bodo sklenjeni s temi državami.
   2.   Projekti lahko vključujejo pravne strokovnjake iz Danske, držav kandidatk, ki ne sodelujejo v tem programu, če bi to prispevalo k njihovim pripravam na pristop, ali iz drugih tretjih držav, ki ne sodelujejo v tem programu, če bi to ustrezalo cilju projektov.
   Člen 6
   Ciljne skupine
   1.   Program je med drugim namenjen pravosodnim delavcem, nacionalnim organom in državljanom Unije na splošno.
   2.   Za namene tega sklepa so „pravosodni delavci“ med drugim sodniki, tožilci, odvetniki, pravni zastopniki, notarji, akademsko in znanstveno osebje, uradniki ministrstev, uradniki sodišč, sodni izvršitelji, sodni tolmači in drugi poklicni delavci, povezani s pravosodjem na področju civilnega prava.
   Člen 7
   Dostop do programa
   Ta program je odprt za institucije in javne ali zasebne organizacije, vključno s strokovnimi organizacijami, univerzami, raziskovalnimi inštituti in inštituti za pravno in pravosodno usposabljanje pravosodnih delavcev, ter za mednarodne organizacije in nevladne organizacije držav članic.
   Člen 8
   Vrste intervencij
   1.   Financiranje Skupnosti ima lahko naslednji pravni obliki:

               (a)

               donacije;

               (b)

               pogodbe o javnih naročilih.

         2.   Donacije Skupnosti se dodelijo na podlagi objavljenih razpisov in so v obliki donacij za poslovanje in donacij za ukrepe. Najvišja stopnja sofinanciranja je navedena v letnih delovnih programih.
   3.   Izdatki so predvideni tudi za spremljevalne ukrepe na podlagi pogodb o javnih naročilih in v tem primeru se nakup storitev in blaga financira iz sredstev Skupnosti. To med drugim krije izdatke za obveščanje in komunikacijo, pripravo, izvajanje, spremljanje, preverjanje in vrednotenje projektov, politik, programov in zakonodaje.
   Člen 9
   Izvedbeni ukrepi
   1.   Komisija nudi finančno podporo Skupnosti v skladu s Finančno uredbo.
   2.   Za izvajanje programa Komisija v okviru omejitev splošnih ciljev iz člena 2 sprejme letni delovni program, v katerem opredeli posebne cilje, tematske prednostne naloge, spremljevalne ukrepe iz člena 8(3) in po potrebi sestavi seznam drugih ukrepov.
   3.   Letni delovni program se sprejme v skladu s postopkom iz člena 10(2).
   4.   Postopki vrednotenja in dodeljevanja v zvezi z donacijami za ukrepe med drugim upoštevajo naslednja merila:

               (a)

               usklajenost predlaganega ukrepa z letnim delovnim programom, cilji iz členov 2 in 3 ter vrstami ukrepov iz člena 4;

               (b)

               kakovost predlaganega ukrepa glede njegove zasnove, organizacije, predstavitve in pričakovanih rezultatov;

               (c)

               zahtevani znesek financiranja Skupnosti in njegovo ustreznost glede na pričakovane rezultate;

               (d)

               vpliv pričakovanih rezultatov na cilje iz člena 2 in 3 ter ukrepe iz člena 4.

         5.   Vloge za donacije za poslovanje iz člena 4(d) se ocenijo ob upoštevanju:

               (a)

               doslednosti s cilji programa;

               (b)

               kakovosti načrtovanih dejavnosti;

               (c)

               verjetnega multiplikacijskega učinka teh dejavnosti v javnosti;

               (d)

               geografskega vpliva dejavnosti, ki se izvajajo;

               (e)

               vključenosti državljanov v organizacijo zadevnih organov;

               (f)

               razmerja med stroški in koristjo predlagane dejavnosti.

         6.   Komisija preuči vsak predlagani ukrep, ki ji je bil posredovan v skladu s členom 4(b) in (c). Odločitve v zvezi s temi ukrepi se sprejmejo v skladu s postopkom, določenim v členu 11(2).
   Člen 10
   Upravljalni odbor
   1.   Komisiji pomaga upravljalni odbor.
   2.   Pri sklicevanju na ta odstavek se uporabljata člena 4 in 7 Sklepa 1999/468/ES, ob upoštevanju določb člena 8 Sklepa.
   Obdobje iz člena 4(3) Sklepa 1999/468/ES je tri mesece.
   Člen 11
   Svetovalni odbor
   1.   Komisiji pomaga svetovalni odbor.
   2.   Pri sklicevanju na ta odstavek se uporabljata člena 3 in 7 Sklepa 1999/468/ES, ob upoštevanju določb člena 8 Sklepa.
   Člen 12
   Dopolnjevanje
   1.   Iskale se bodo sinergije in dopolnjevanje z drugimi instrumenti Skupnosti, zlasti s posebnim programom „Kazensko pravosodje“ v okviru splošnega programa „Temeljne pravice in pravosodje“ ter s splošnima programoma „Varnost in varstvo svoboščin“ ter „Solidarnost in upravljanje migracijskih tokov“. Statistični element obveščanja na področju civilnega pravosodja se bo razvijal v sodelovanju z državami članicami, po potrebi z uporabo statističnega programa Skupnosti.
   2.   Za izvajanje ukrepov, ki izpolnjujejo cilje obeh programov, si program lahko izjemoma deli sredstva z drugimi instrumenti Skupnosti, zlasti s posebnim programom „Kazensko pravosodje“ v okviru splošnega programa „Temeljne pravice in pravosodje“.
   3.   Dejavnosti, ki se financirajo v okviru tega sklepa, ne prejemajo finančne podpore za isti namen iz drugih finančnih instrumentov Unije ali Skupnosti. Upravičenci programa Komisiji posredujejo informacije o sredstvih, prejetih iz splošnega proračuna Evropske unije in iz drugih virov, pa tudi o tekočih vlogah za sredstva.
   Člen 13
   Proračunska sredstva
   1.   Finančna sredstva za izvajanje tega sklepa so določena v višini 109 300 000 EUR za obdobje iz člena 1.
   2.   Proračunska sredstva, dodeljena za ukrepe, predvidene v tem programu, se vključijo v letna dodeljena sredstva splošnega proračuna Evropske unije. Razpoložljiva letna dodeljena proračunska sredstva odobri proračunski organ v mejah finančnega okvira.
   Člen 14
   Spremljanje
   1.   Komisija zagotovi, da za kateri koli ukrep, ki se financira s programom, upravičenec predloži tehnična in finančna poročila o napredovanju dela in v treh mesecih od zaključka ukrepa predloži tudi končno poročilo. Obliko in vsebino poročil določi Komisija. Komisija da poročila na razpolago državam članicam.
   2.   Brez poseganja v revizije, ki jih izvaja Računsko sodišče v sodelovanju s pristojnimi nacionalnimi revizijskimi organi ali službami na podlagi člena 248 Pogodbe, ali kakršen koli pregled, opravljen v skladu s točko (b) prvega pododstavka člena 279(1) Pogodbe, lahko uradniki in drugi uslužbenci Komisije na kraju samem izvedejo preglede ukrepov, ki se financirajo v okviru programa, vključno s pregledi vzorcev.
   3.   Komisija zagotovi, da pogodbe in sporazumi, ki izhajajo iz izvajanja tega programa, urejajo zlasti spremljanje in finančni nadzor s strani Komisije (ali katerega koli predstavnika, ki ga Komisija pooblasti), po potrebi na kraju samem, in revizije Računskega sodišča.
   4.   Komisija zagotovi, da upravičenec do finančne pomoči hrani vso dokazno dokumentacijo o izdatkih za ukrep pet let po zadnjem plačilu za kateri koli ukrep, tako da je na voljo Komisiji.
   5.   Komisija na podlagi rezultatov poročil in pregledov na kraju samem iz odstavkov 1 in 2 zagotovi, da se po potrebi prilagodijo obseg ali pogoji dodelitve prvotno odobrene finančne pomoči in časovni razpored plačil.
   6.   Komisija zagotovi, da se bo izvedlo vse potrebno, da se preveri, ali se financirani ukrepi izvajajo primerno ter v skladu z določbami tega sklepa in Finančne uredbe.
   Člen 15
   Zaščita finančnih interesov Skupnosti
   1.   Komisija zagotovi, da se ob izvajanju ukrepov, ki se financirajo na podlagi tega sklepa, zaščitijo finančni interesi Skupnosti z uporabo ukrepov za preprečevanje goljufij, korupcije in katerih koli drugih nezakonitih dejavnosti, z izvajanjem učinkovitih pregledov in z izterjavo zmotno plačanih zneskov, v primeru odkritja nepravilnosti pa z učinkovitimi, sorazmernimi in odvračilnimi kaznimi v skladu z uredbami (ES, Euratom) št. 2988/95, (Euratom, ES) št. 2185/96 in (ES) št. 1073/1999.
   2.   Za ukrepe Skupnosti, ki se financirajo v okviru tega sklepa, se uredbi (ES, Euratom) št. 2988/95 in (Euratom, ES) št. 2185/96 uporabljata v primeru kakršne koli kršitve določb zakonodaje Skupnosti, vključno s kršitvami pogodbenih obveznosti, sklenjenih na podlagi programa, ki izhajajo iz dejanja ali opustitve s strani gospodarskega subjekta, ki z neupravičenimi postavkami izdatkov ogroža ali bi lahko ogrožal splošni proračun Evropske unije ali proračune, s katerimi upravljata Evropski skupnosti.
   3.   Komisija zagotovi, da se odobreni znesek finančne podpore za ukrep zmanjša, začasno ustavi ali izterja, če ugotovi nepravilnosti, vključno z neskladnostjo z določbami tega sklepa ali s posamezno odločbo, pogodbo ali sporazumom o odobritvi zadevne finančne podpore, ali če se izkaže, da je bil ukrep spremenjen, ne da bi se zaprosila odobritev Komisije, tako da je v nasprotju z vrsto ali pogoji za izvajanje projekta.
   4.   Če roki niso upoštevani ali če napredovanje pri izvajanju ukrepa upravičuje le del dodeljene finančne pomoči, upravičenec v določenem roku Komisiji posreduje pripombe. Če upravičenec ne poda zadovoljivega odgovora, Komisija zagotovi, da se lahko ukine preostala finančna pomoč in da se zahteva vračilo že izplačanih zneskov.
   5.   Komisija zagotovi, da se vsako nepravilno izplačano plačilo vrne Komisiji. Vsem zneskom, ki niso bili pravočasno vrnjeni pod pogoji iz Finančne uredbe, se prištejejo obresti.
   Člen 16
   Vrednotenje
   1.   Zaradi spremljanja izvajanja dejavnosti v okviru tega programa se program redno spremlja.
   2.   Komisija zagotovi redno, neodvisno in zunanje vrednotenje programa.
   3.   Komisija predloži Evropskemu parlamentu in Svetu:

               (a)

               letno predstavitev izvajanja programa;

               (b)

               vmesno poročilo o vrednotenju doseženih rezultatov ter kakovostnih in količinskih vidikih izvajanja tega programa, vključno z delom, ki so ga opravili upravičenci donacij za poslovanje iz člena 4(d), in sicer najkasneje do 31. marca 2011;

               (c)

               sporočilo o nadaljevanju tega programa najkasneje do 30. avgusta 2012;

               (d)

               poročilo o naknadnem vrednotenju najkasneje do 31. decembra 2014.

         Člen 17
   Objava ukrepov
   Komisija vsako leto objavi seznam ukrepov, ki se financirajo s tem programom, s kratkim opisom posameznega projekta.
   Člen 18
   Razvidnost
   Komisija določi smernice za zagotavljanje razvidnosti financiranja, odobrenega s tem sklepom.
   Člen 19
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.
   Uporablja se od 1. januarja 2007.

      V Strasburgu, 25. septembra 2007

            Za Evropski parlament

            Predsednik

         H.-G. PÖTTERING

            Za Svet

            Predsednik

         M. LOBO ANTUNES

      (1)  Mnenje Evropskega parlamenta z dne 14. decembra 2006 (še ni objavljeno v Uradnem listu), skupno stališče Sveta z dne 13. junija 2007 (UL C 171 E, 24.7.2007, str. 1) in stališče Evropskega parlamenta z dne 11. julija 2007 (še ni objavljeno v Uradnem listu). Sklep Sveta z dne 18. septembra 2007.

      (2)  Skupni ukrep 96/636/PNZ z dne 28. oktobra 1996, ki ga je Svet sprejel na podlagi člena K.3 Pogodbe o Evropski uniji, o uvedbi programa spodbud in izmenjav za pravne poklice („Grotius“) (UL L 287, 8.11.1996, str. 3); Uredba Sveta (ES) št. 290/2001 z dne 12. februarja 2001 o podaljšanju programa spodbud in izmenjav za pravne poklice na področju civilnega prava (Grotius civil) (UL L 43, 14.2.2001, str. 1).

      (3)  Sklep št. 1496/98/ES Evropskega parlamenta in Sveta z dne 22. junija 1998 o uvedbi programa za boljše poznavanje prava Skupnosti v pravnih poklicih (projekt Robert Schuman) (UL L 196, 14.7.1998, str. 24).

      (4)  UL L 115, 1.5.2002, str. 1.

      (5)  UL C 53, 3.3.2005, str. 1.

      (6)  UL C 198, 12.8.2005, str. 1.

      (7)  UL C 139, 14.6.2006, str. 1.

      (8)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (9)  UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 478/2007 (UL L 111, 28.4.2007, str. 13).

      (10)  UL L 312, 23.12.1995, str. 1.

      (11)  UL L 292, 15.11.1996, str. 2.

      (12)  UL L 136, 31.5.1999, str. 1.

      (13)  UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).

      (14)  UL C 69, 21.3.2006, str. 1.

      (15)  UL L 174, 27.6.2001, str. 25.


title: 2014/307/EU: Sklep Sveta z dne 13. maja 2014 o stališču, ki se v imenu Evropske unije sprejme v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine

text:
               29.5.2014

               SL

               Uradni list Evropske unije

               L 160/31

         SKLEP SVETA
   z dne 13. maja 2014
   o stališču, ki se v imenu Evropske unije sprejme v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine

      (2014/307/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 166(4), prve alinee člena 167(5), člena 173(3) in člena 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 31 k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje posebne določbe in ureditve glede sodelovanja na posebnih področjih, za katera ne veljajo štiri temeljne svoboščine.

               (2)

               Primerno je razširiti sodelovanje pogodbenic Sporazuma EGP, tako da se vključi Uredba (EU) št. 1295/2013 Evropskega parlamenta in Sveta (2).

               (3)

               Protokol 31 k Sporazumu EGP bi bilo zato treba ustrezno spremeniti, da se omogoči začetek tega razširjenega sodelovanja od 1. januarja 2014. –

               (4)

               Stališče Unije v Skupnem odboru EGP bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 13. maja 2014

            Za Svet

            Predsednik

         E. VENIZELOS

      (1)  UL L 305, 30.11.1994, str. 6.

      (2)  Uredba (EU) št. 1295/2013 Evropskega parlamenta in Sveta z dne 11. decembra 2013 o uvedbi programa Ustvarjalna Evropa (2014–2020) in razveljavitvi sklepov št. 1718/2006/ES, št. 1855/2006/ES in št. 1041/2009/ES (UL L 347, 20.12.2013, str. 221).

         OSNUTEK

      SKLEP SKUPNEGA ODBORA EGP št. …/2014
      z dne
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma,
      ob upoštevanju naslednjega:

                  (1)

                  Primerno je razširiti sodelovanje pogodbenic Sporazuma EGP, tako da se vključi Uredba (EU) št. 1295/2013 Evropskega parlamenta in Sveta z dne 11. decembra 2013 o uvedbi programa Ustvarjalna Evropa (2014–2020) in razveljavitvi sklepov št. 1718/2006/ES, št. 1855/2006/ES in št. 1041/2009/ES (1).

                  (2)

                  Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja od 1. januarja 2014 –

            SPREJEL NASLEDNJI SKLEP:
      Člen 1
      V členu 9(4) Protokola 31 k Sporazumu EGP se doda naslednje:

                  „—

                     32013 R 1295: Uredba (EU) št. 1295/2013 Evropskega parlamenta in Sveta z dne 11. decembra 2013 o uvedbi programa Ustvarjalna Evropa (2014–2020) in razveljavitvi sklepov št. 1718/2006/ES, št. 1855/2006/ES in št. 1041/2009/ES (UL L 347, 20.12.2013, str. 221).
                  Lihtenštajn je izvzet iz sodelovanja v tem programu in finančnega prispevka zanj.“

            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (2).
      Uporablja se od 1. januarja 2014.
      Člen 3
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  UL L 347, 20.12.2013, str. 221.

         (2)  [Navedena ni nobena ustavna zahteva.] [Navedene so ustavne zahteve.]


title: Sklep (EU, Euratom) 2016/1432 Evropskega parlamenta, Sveta in Komisije z dne 19. avgusta 2016 o imenovanju direktorja Organa za evropske politične stranke in evropske politične fundacije

text:
               27.8.2016

               SL

               Uradni list Evropske unije

               L 232/10

         SKLEP (EU, Euratom) 2016/1432 EVROPSKEGA PARLAMENTA, SVETA IN KOMISIJE
   z dne 19. avgusta 2016
   o imenovanju direktorja Organa za evropske politične stranke in evropske politične fundacije
   EVROPSKI PARLAMENT, SVET EVROPSKE UNIJE IN EVROPSKA KOMISIJA SO –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1) ter zlasti člena 6(3) Uredbe,
   ob upoštevanju seznama kandidatov, ki ga je 14. julija 2016 pripravila izbirna komisija, sestavljena iz generalnih sekretarjev Evropskega parlamenta, Sveta in Komisije, po objavi javnega razpisa za predložitev kandidatur z namenom imenovanja direktorja Organa za evropske politične stranke in evropske politične fundacije,
   ob upoštevanju naslednjega:

               (1)

               Organ za evropske politične stranke in evropske politične fundacije je ustanovljen na podlagi člena 6(1) Uredbe (EU, Euratom) št. 1141/2014.

               (2)

               V členu 6(3) Uredbe (EU, Euratom) št. 1141/2014 je določeno, da direktorja Organa za evropske politične stranke in evropske politične fundacije za petletni mandat brez možnosti ponovnega imenovanja soglasno imenujejo Evropski parlament, Svet in Komisija –

         SPREJELI NASLEDNJI SKLEP:
   Člen 1
   1.   Michael ADAM se imenuje za direktorja Organa za evropske politične stranke in evropske politične fundacije za obdobje od 1. septembra 2016 do 31. avgusta 2021.
   2.   Direktor je imenovan na delovno mesto začasnega uslužbenca v razredu AD 12, prva stopnja.
   3.   Za imenovanje je potrebno, da kandidat za direktorja podpiše izjavo o neodvisnosti in odsotnosti nasprotja interesov, priloženo temu sklepu.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 19. avgusta 2016

            Za Evropski parlament

            Predsednik

         M. SCHULZ

            Za Svet

            Predsednik

         M. LAJČÁK

            Za Komisijo

            Prvi podpredsednik

         F. TIMMERMANS

      (1)  UL L 317, 4.11.2014, str. 1.

      PRILOGA
      Podpisani, …, izjavljam, da sem seznanjen s členom 6(3) Uredbe (EU, Euratom) št. 1141/2014 Evropskega parlamenta in Sveta o statutu in financiranju evropskih političnih strank in evropskih političnih fundacij ter da bom izvajal funkcijo direktorja Organa popolnoma neodvisno in ob doslednem upoštevanju pravil iz navedene uredbe. Pri delovanju v imenu Organa ne bom zahteval niti sprejemal navodil od nobene institucije ali vlade ali katerega koli drugega organa, urada ali agencije. Vzdržal se bom vsakega dejanja, ki je nezdružljivo z naravo mojih nalog.
      Izjavljam, da po svoji najboljši vednosti nisem v situaciji nasprotja interesov. Nasprotje interesov obstaja, kadar je ogroženo nepristransko in objektivno izvajanje nalog direktorja Organa zaradi družinskih, zasebnih, političnih, narodnostnih, filozofskih ali verskih razlogov, gospodarskega interesa ali kakršnega koli drugega skupnega interesa s prejemnikom. Zlasti izjavljam, da nisem poslanec Evropskega parlamenta, voljeni nosilec katere koli funkcije ali zdajšnji oziroma nekdanji uslužbenec evropske politične stranke ali evropske politične fundacije.
      V Bruslju,

            [DATUM + PODPIS

            kandidata za direktorja]


title: Sklep Sveta (SZVP) 2015/241 z dne 9. februarja 2015 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

text:
               16.2.2015

               SL

               Uradni list Evropske unije

               L 40/14

         SKLEP SVETA (SZVP) 2015/241
   z dne 9. februarja 2015
   o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), in zlasti člena 3(1) Sklepa,
   ob upoštevanju naslednjega:

               (1)

               Svet je 17. marca 2014 sprejel Sklep 2014/145/SZVP.

               (2)

               Svet meni, da bi bilo treba zaradi še vedno resnih razmer na terenu v Ukrajini na seznam oseb, subjektov in organov, za katere veljajo omejevalni ukrepi, iz Priloge k Sklepu 2014/145/SZVP dodati še druge osebe in subjekte.

               (3)

               Prilogo k Sklepu 2014/145/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Osebe in subjekti s seznama iz Priloge k temu sklepu se dodajo na seznam iz Priloge k Sklepu 2014/145/SZVP.
   Člen 2
   Ta sklep začne veljati 16. februarja 2015.
   Objavi se v Uradnem listu Evropske unije.

      V Bruslju, 9. februarja 2015

            Za Svet

            Predsednica

         F. MOGHERINI

      (1)  UL L 78, 17.3.2014, str. 16.

      PRILOGA

         Seznam oseb in subjektov iz člena 1

      I.   Osebe

                  Ime

                  Podatki za ugotavljanje istovetnosti

                  Razlogi za uvrstitev na seznam

                  Datum uvrstitve na seznam

                  133.

                  Pavel DREMOV, tudi Batya
                  Павел ДРЁМОВ

                  Rojen leta 1976, Stakhanov

                  Poveljnik „Prvega kozaškega polka“, oborožene separatistične skupine, vpletene v spopade v vzhodni Ukrajini.
                  V tej funkciji dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  134.

                  Alexey MILCHAKOV, tudi Fritz, Serbian
                  Алексей МИЛЬЧАКОВ

                  Rojen leta 1991, Sankt Peterburg

                  Poveljnik enote „Rusich“, oborožene separatistične skupine, vpletene v spopade v vzhodni Ukrajini.
                  V tej funkciji dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  135.

                  Arseny PAVLOV, tudi Motorola
                  Арсéний Сергéевич ПÁВЛОВ (aka Моторóла)

                  Rojen 2.2.1983, Ukhta, Komi

                  Poveljnik bataljona „Šparta“, oborožene separatistične skupine, vpletene v spopade v vzhodni Ukrajini.
                  V tej funkciji dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  136.

                  Mikhail TOLSTYKH,
                  tudi Givi Михаил Толстых

                  Rojen leta 1980, Ilovaisk

                  Poveljnik bataljona „Somali“, oborožene separatistične skupine, vpletene v spopade v vzhodni Ukrajini.
                  V tej funkciji dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  137.

                  Eduard BASURIN

                  Tako imenovani „namestnik poveljnika“ na Ministrstvu za obrambo tako imenovane „Ljudske republike Doneck“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  138.

                  Alexandr SHUBIN
                  Александр Васильевич ШУБИН

                  Tako imenovani „minister za pravosodje“ nezakonite „Ljudske republike Lugansk“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  139.

                  Sergey LITVIN
                  Сергей Анатольевич ЛИТВИН

                  Tako imenovani namestnik predsednika Sveta ministrov tako imenovane „Ljudske republike Lugansk“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  140.

                  Sergey IGNATOV
                  Сергей Юрьевич ИГНАТОВ

                  Tako imenovani vrhovni poveljnik ljudske milice tako imenovane „Ljudske republike Lugansk“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  141.

                  Ekaterina FILIPPOVA
                  Екатерина Владимировна ФИЛИППОВА

                  Rojena 20.11.1988, Krasnoarmëisk

                  Tako imenovana „ministrica za pravosodje“ tako imenovane „Ljudske republike Doneck“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  142.

                  Aleksandr TIMOFEEV
                  Александр ТИМОФЕЕВ

                  Rojen 27.1.1974

                  Tako imenovani „minister za proračun“ tako imenovane „Ljudske republike Doneck“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  143.

                  Evgeny MANUILOV
                  Евгений Владимирович МАНУЙЛОВ

                  Tako imenovani „minister za proračun“ tako imenovane „Ljudske republike Lugansk“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  144.

                  Viktor YATSENKO
                  Виктор ЯЦЕНКО

                  Rojen 22.4.1985, Kherson

                  Tako imenovani „minister za komunikacije“ tako imenovane „Ljudske republike Doneck“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  145.

                  Olga BESEDINA
                  Ольга Игорева БЕСЕДИНА

                  Tako imenovana „ministrica za gospodarski razvoj in trgovino“ tako imenovane „Ljudske republike Lugansk“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  146.

                  Zaur ISMAILOV
                  Заур Исмаилов

                  Rojen leta 1975, Krasny Luch, Voroshilovgrad, Lugansk

                  Tako imenovani „v. d. generalnega tožilca“ tako imenovane „Ljudske republike Lugansk“.
                  S prevzemom te funkcije in v njenem okviru tako dejavno podpira dejanja in politike, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  147.

                  Anatoly Ivanovich ANTONOV
                  Анатолий Иванович Антонов

                  Rojen 15.5.1955, Omsk

                  Kot namestnik ministra za obrambo sodeluje pri napotitvi ruskih enot v Ukrajino.
                  V tej funkciji – v skladu s trenutno strukturo ruskega Ministrstva za obrambo – sodeluje pri oblikovanju in izvajanju politike ruske vlade. Ta politika ogroža ozemeljsko celovitost, suverenost in neodvisnost Ukrajine.

                  16.2.2015

                  148.

                  Arkady Viktorovich BAKHIN
                  Аркадий Викторович Бахин

                  Rojen 8.5.1956, Kaunas, Litva

                  Kot prvi namestnik ministra za obrambo sodeluje pri napotitvi ruskih enot v Ukrajino.
                  V tej funkciji – v skladu s trenutno strukturo ruskega Ministrstva za obrambo – sodeluje pri oblikovanju in izvajanju politike ruske vlade. Ta politika ogroža ozemeljsko celovitost, suverenost in neodvisnost Ukrajine.

                  16.2.2015

                  149.

                  Andrei Valeryevich KARTAPOLOV
                  Андрей Валерьевич Картaполов

                  Rojen 9.11.1963, NDR

                  Direktor glavnega operativnega oddelka in namestnik vodje generalštaba oboroženih sil Ruske federacije. V obeh funkcijah dejavno sodeluje pri oblikovanju in izvajanju vojaške kampanje ruskih sil v Ukrajini.
                  V skladu s priznanimi dejavnostmi generalštaba izvaja operativni nadzor nad oboroženimi silami ter tako dejavno sodeluje pri oblikovanju in izvajanju politike ruske vlade, ki ogroža ozemeljsko celovitost, suverenost in neodvisnost Ukrajine.

                  16.2.2015

                  150.

                  Iosif (Joseph) Davydovich KOBZON
                  Иосиф Дaвыдович Кобзон

                  Rojen 11.9.1937, Tchassov Yar, Ukrajina

                  Poslanec ruske dume.
                  Med obiskom tako imenovane Ljudske republike Doneck je javno podprl separatiste. Imenovan je bil tudi za častnega konzula tako imenovane „Ljudske republike Doneck“ v Ruski federaciji.
                  Dne 20. marca 2014 je glasoval za osnutek zveznega ustavnega zakona „o vključitvi Republike Krim v Rusko federacijo in o formaciji novih zveznih enot v okviru Ruske federacije – Republike Krim in mesta z zveznim statusom Sevastopol“.

                  16.2.2015

                  151.

                  Valery Fedorovich RASHKIN
                  Валерий Фёдорович Рашкин

                  Rojen 14.3.1955, Oblast Kaliningrad, ZSSR.

                  Prvi namestnik predsednika Odbora ruske dume za vprašanja etnične pripadnosti.
                  Je ustanovitelj civilnega gibanja „Krassnaya Moskva Patriotic Front Aid“ (Domoljubna fronta „Rdeča Moskva“), ki je organiziralo javne proteste v podporo separatistom; tako podpira politike, ki spodkopavajo ozemeljsko celovitost, suverenost in neodvisnost Ukrajine.
                  20. marca 2014 je glasoval za osnutek zveznega ustavnega zakona „o vključitvi Republike Krim v Rusko federacijo in o formaciji novih zveznih enot v okviru Ruske federacije – Republike Krim in mesta z zveznim statusom Sevastopol“.

                  16.2.2015

            II.   Subjekti

                  Ime

                  Podatki za ugotavljanje istovetnosti

                  Razlogi za uvrstitev na seznam

                  Datum uvrstitve na seznam

                  29.

                  Kozaška narodna garda
                  Казачья Национальная Гвардия

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.
                  Skupina se povezuje z osebo, uvrščeno na seznam, saj ji poveljuje Nikolay KOZITSYN.

                  16.2.2015

                  30.

                  Bataljon „Šparta“
                  Батальон „Спарта“

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.
                  Skupina se povezuje z osebo, uvrščeno na seznam, saj ji poveljuje Arseny PAVLOV.

                  16.2.2015

                  31.

                  Bataljon „Somali“
                  Батальон „Сомали“

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.
                  Skupina se povezuje z osebo, uvrščeno na seznam, saj ji poveljuje Mikhail TOLSTYKH, tudi Givi.

                  16.2.2015

                  32.

                  Bataljon „Zarja“
                  Батальон „Заря“

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  33.

                  Brigada „Prizrak“
                  Бригада „Призрак“

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.
                  Skupina se povezuje z osebo, uvrščeno na seznam, saj ji poveljuje Oleksiy MOZGOVY.

                  16.2.2015

                  34.

                  Bataljon „Oplot“
                  Батальон „Оплот“

                  Družbeno omrežje:
                  http://vk.com/oplot_info

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  35.

                  Bataljon „Kalmius“
                  Батальон „Кальмиус“

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  36.

                  Bataljon „smrti“
                  Батальон „Смерть“

                  Oborožena separatistična skupina, ki dejavno podpira dejanja, ki spodkopavajo ozemeljsko celovitost, suverenost in neodvisnost Ukrajine ter jo dodatno destabilizirajo.

                  16.2.2015

                  37.

                  Ljudsko gibanje „NOVOROSSIYA“
                  Движение Новороссия

                  Ljudsko gibanje „Novorossiya“ je bilo ustanovljeno novembra 2014 v Rusiji, vodi pa ga ruski častnik Igor Strelkov (član osebja glavnega obveščevalnega direktorata generalštaba oboroženih sil Ruske federacije (GRU)).
                  V skladu s priznanimi cilji si prizadeva zagotavljati vsestransko in učinkovito pomoč gibanju „Novorossiya“, vključno s pomočjo milici, ki se bojuje v vzhodni Ukrajini; tako podpira politike, ki spodkopavajo ozemeljsko celovitost, suverenost in neodvisnost Ukrajine.
                  Povezuje se z osebo, uvrščeno na seznam zaradi spodkopavanja ozemeljske celovitosti Ukrajine.

                  16.2.2015


title: Sklep Sveta (SZVP) 2015/599 z dne 15. aprila 2015 o imenovanju posebnega predstavnika Evropske unije za mirovni proces na Bližnjem vzhodu

text:
               16.4.2015

               SL

               Uradni list Evropske unije

               L 99/29

         SKLEP SVETA (SZVP) 2015/599
   z dne 15. aprila 2015
   o imenovanju posebnega predstavnika Evropske unije za mirovni proces na Bližnjem vzhodu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) ter člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Rešitev izraelsko-palestinskega spora je strateška prednostna naloga Unije, zato mora biti Unija tudi v prihodnje dejavno vključena, dokler se ne doseže rešitev soobstoja dveh držav.

               (2)

               Posebni predstavnik Evropske unije (PPEU) za mirovni proces na Bližnjem vzhodu bi moral biti imenovan za obdobje 12 mesecev.

               (3)

               PPEU bo naloge izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Fernando GENTILINI se imenuje za posebnega predstavnika Evropske unije (PPEU) za mirovni proces na Bližnjem vzhodu za obdobje do 30. aprila 2016. Svet lahko na podlagi ocene Političnega in varnostnega odbora (PVO) in na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   1.   Mandat PPEU temelji na ciljih politike Unije v zvezi z mirovnim procesom na Bližnjem vzhodu.
   2.   Splošni cilj je celovit mir, ki bi ga bilo treba doseči v obliki rešitve soobstoja dveh držav, in sicer Izraela ter demokratične, mejne, stabilne, miroljubne in suverene Palestinske države, ki soobstajata znotraj varnih in priznanih meja ter vzdržujeta normalne odnose s svojimi sosedi v skladu z ustreznimi resolucijami Varnostnega sveta Združenih narodov (ZN), madridskimi načeli, vključno z načelom „zemlja za mir“, časovnim načrtom, že dosežnimi dogovori med obema stranema ter arabsko mirovno pobudo. Ob upoštevanju različnih vidikov izraelsko-arabskih odnosov je regionalna razsežnost bistveni element za dosego celovitega miru.
   3.   Za uresničevanje tega cilja so politične prednostne naloge ohranjanje rešitve soobstoja dveh držav ter vnovični začetek mirovnega procesa in podpora temu procesu. Jasni parametri, s katerimi se opredeli osnova za pogajanja, so ključni elementi za uspešen rezultat, pri čemer je Unija svoje stališče v zvezi s temi parametri določila v sklepih Sveta iz decembra 2009, decembra 2010 in julija 2014, na kar bo še naprej dejavno opozarjala.
   4.   Unija je zavezana sodelovanju z vpletenima stranema in partnerji v mednarodni skupnosti, vključno s sodelovanjem v bližnjevzhodni četverici (v nadaljnjem besedilu: četverica), ter dejavnemu izvajanju ustreznih mednarodnih pobud, da bi pogajanja dobila nov zagon.
   Člen 3
   Mandat
   1.   Da bi dosegel cilje politike, ima PPEU naslednje naloge:

               (a)

               zagotavlja dejavne in učinkovite prispevke Unije k ukrepom in pobudam, ki vodijo do končne rešitve izraelsko-palestinskega spora, temelječe na rešitvi soobstoja dveh držav in v skladu s parametri Unije;

               (b)

               spodbuja in vzdržuje tesne stike z vsemi vpletenimi stranmi v mirovnem procesu, ustreznimi političnimi akterji, drugimi državami v regiji, članicami četverice in drugimi zadevnimi državami, pa tudi z ZN in drugimi ustreznimi mednarodnimi organizacijami, kakršna je Liga arabskih držav, da bi skupaj okrepili mirovni proces;

               (c)

               si po potrebi prizadeva za promocijo morebitnega novega okvira za pogajanja in prispeva k njemu, in sicer v posvetovanju z vsemi ključnimi deležniki in državami članicami Unije;

               (d)

               dejavno podpira mirovna pogajanja med vpletenimi stranmi in prispeva k njim, tudi s posredovanjem predlogov v imenu Unije v kontekstu teh pogajanj;

               (e)

               zagotavlja stalno prisotnost Unije v ustreznih mednarodnih forumih;

               (f)

               sodeluje pri kriznem upravljanju in preprečevanju kriz, tudi v zvezi z Gazo;

               (g)

               če je k temu pozvan, prispeva k izvajanju mednarodnih sporazumov, doseženih med vpletenimi stranmi, in z njimi naveže stik po diplomatski poti, če ne ravnajo skladno z navedenimi sporazumi;

               (h)

               se vključuje v politična prizadevanja za dosego temeljne spremembe, ki bi pripeljala do trajnostne rešitve za območje Gaze, ki je sestavni del prihodnje Palestinske države in bi ga bilo treba obravnavati med pogajanji;

               (i)

               posebno pozornost namenja dejavnikom, ki vplivajo na regionalno razsežnost mirovnega procesa, vključevanju arabskih partnerjev in izvajanju arabske mirovne pobude;

               (j)

               ohranja konstruktivne odnose s podpisnicami sporazumov v okviru mirovnega procesa in tako spodbuja spoštovanje temeljnih načel demokracije, med drugim spoštovanje mednarodnega humanitarnega prava, človekovih pravic in pravne države;

               (k)

               predlaga posredovanje Unije v mirovnem procesu in kako bi lahko najbolje nadaljevali pobude Unije in tekoča prizadevanja Unije v okviru mirovnega procesa, na primer pomoč Unije pri palestinskih reformah, vključno s političnimi vidiki zadevnih razvojnih projektov Unije;

               (l)

               vpleteni strani poziva, naj se vzdržita enostranskih ukrepov, ki bi ogrozili izvedljivost rešitve soobstoja dveh držav;

               (m)

               kot odposlanec pri četverici poroča o napredku in poteku pogajanj ter sodeluje pri pripravah na srečanja odposlancev pri četverici na podlagi stališč Unije in usklajevanj z drugimi člani četverice;

               (n)

               sodeluje pri izvajanju politike Unije na področju človekovih pravic v sodelovanju s PPEU za človekove pravice, vključno s smernicami Unije v zvezi s človekovimi pravicami, zlasti pri smernicah Unije v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri izvajanju politike Unije v zvezi z resolucijo Varnostnega sveta ZN 1325(2000) o ženskah, miru in varnosti, med drugim s spremljanjem in poročanjem o razvoju dogodkov ter oblikovanjem priporočil v zvezi s tem;

               (o)

               prispeva k boljšemu razumevanju vloge Unije pri posameznikih, ki odločilno vplivajo na oblikovanje javnega mnenja v tej regiji.

         2.   PPEU podpira delo VP in ima pregled nad vsemi dejavnostmi Unije v tej regiji, ki so povezane z mirovnim procesom na Bližnjem vzhodu.
   Člen 4
   Izvajanje mandata
   1.   PPEU je odgovoren za izvajanje mandata, pri tem pa je podrejen VP.
   2.   PVO je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   4.   PPEU tesno sodeluje s predstavništvom Unije v Jeruzalemu, delegacijo Unije v Tel Avivu in vsemi drugimi zadevnimi delegacijami Unije v tej regiji.
   5.   PPEU je prvenstveno nameščen v regiji, hkrati pa zagotavlja redno navzočnost na sedežu ESZD.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje do 30. aprila 2016 znaša 1 980 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno napotitev osebja k PPEU. Plače takega začasno napotenega osebja krije zadevna država članica, institucija Unije oziroma ESZD. K PPEU se lahko napotijo tudi strokovnjaki, ki so jih države članice začasno napotile k institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse napoteno osebje ostane pod upravno pristojnostjo države članice, institucije Unije ali ESZD, ki ga je napotila, ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje nalog PPEU ter delovanje članov njegovega osebja, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela varovanja tajnosti in minimalne standarde, določene v Sklepu Sveta 2013/488/EU (1).
   Člen 9
   Dostop do informacij in logistična podpora
   1.   Države članice, ESZD, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu s svojim mandatom in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja, za katerega je neposredno odgovoren, in sicer zlasti:

               (a)

               na podlagi smernic ESZD pripravi poseben varnostni načrt misije, ki vključuje posebne ukrepe za fizično varnost, organizacijsko varnost in varnost postopkov v zvezi z misijo, določa upravljanje varnih premikov osebja na območje misije in znotraj njega in obvladovanje dogodkov, ki ogrožajo varnost, ter pripravi načrt za ravnanje v nepredvidenih razmerah in za umik misije;

               (b)

               zagotavlja, da je vse osebje, napoteno zunaj Unije, zavarovano za visoko stopnjo tveganja glede na pogoje na območju misije;

               (c)

               zagotavlja, da so vsi člani ekipe PPEU, ki bodo napoteni zunaj Unije, vključno z lokalnim pogodbenim osebjem, pred prihodom ali ob prihodu na območje misije opravili ustrezno varnostno usposabljanje glede na stopnjo ogroženosti, ki jo ESZD določi za območje misije;

               (d)

               zagotavlja, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU redno pripravlja ustna in pisna poročila za VP in ESZD. Poleg minimalnih zahtev za poročanje in določanje ciljev iz smernic o imenovanju, mandatu in financiranju posebnih predstavnikov Unije bo redno poročal PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu z členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in učinkovitosti delovanja Unije ter pomaga zagotoviti, da se vsi instrumenti Unije in dejavnosti držav članic uporabljajo usklajeno za doseganje ciljev politike Unije. Dejavnosti PPEU so usklajene z dejavnostmi Komisije. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodji delegacij Unije v regiji, vodji misij v okviru SVOP in vodji misij držav članic. Ti PPEU pri izvajanju nalog pomagajo po vseh svojih močeh. PPEU v tesnem usklajevanju z vodjo delegacije Unije v Tel Avivu in predstavništvom Unije v Jeruzalemu daje lokalne politične smernice vodjema policijske misije Evropske unije za Palestinska ozemlja (EUPOL COPPS) in misije pomoči Evropske unije za mejni prehod Rafa (EU BAM Rafah). PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU pred koncem septembra 2015 VP, Svetu in Komisiji predloži poročilo o napredku, pred koncem januarja 2016 pa celovito poročilo o izvajanju mandata.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 15. aprila 2015

            Za Svet

            Predsednik

         E. RINKĒVIČS

      (1)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


               12.2.2016

               SL

               Uradni list Evropske unije

               C 55/79

         P7_TA(2013)0216
   Sklep o nenasprotovanju izvedbenemu ukrepu: tranzit nekaterih stranskih živalskih proizvodov iz Bosne in Hercegovine
   Sklep Evropskega parlamenta, da ne nasprotuje osnutku uredbe Komisije o spremembi Uredbe (EU) št. 142/2011 glede tranzita nekaterih stranskih živalskih proizvodov iz Bosne in Hercegovine (D025828/03 – 2013/2598(RPS))
   (2016/C 055/10)

      Evropski parlament,

               —

               ob upoštevanju osnutka uredbe Komisije (D025828/03),

               —

               ob upoštevanju Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi (1), zlasti člena 41(3) in člena 42(2),

               —

               ob upoštevanju mnenja, ki ga je dne 5. marca 2013 pripravil odbor iz člena 52 Uredbe (ES) št. 1069/2009,

               —

               ob upoštevanju pisma Komisije z dne 16. maja 2013, v katerem je Parlament prosila, naj izjavi, da ne bo nasprotoval osnutku uredbe,

               —

               ob upoštevanju pisma z dne 21. maja 2013 Odbora za okolje, javno zdravje in varnost hrane predsedniku konference predsednikov odborov,

               —

               ob upoštevanju člena 5a Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2),

               —

               ob upoštevanju členov 88(4)(d) in 87a(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 87a(6) Poslovnika, ki se je iztekel 22. maja 2013,

               1.

               izjavlja, da ne nasprotuje osnutku uredbe Komisije;

               2.

               naroči svojemu predsedniku, naj ta sklep posreduje Komisiji in v vednost Svetu.

      (1)  UL L 300, 14.11.2009, str. 1.

      (2)  UL L 184, 17.7.1999, str. 23.


title: Sklep Sveta 2003/856/SZVP z dne 8. decembra 2003 o izvajanju Skupnega ukrepa 2002/210/SZVP o Policijski misiji Evropske unije

text:
Avis juridique important

|

32003D0856

Official Journal L 323 , 10/12/2003 P. 0013 - 0013

Sklep Sveta 2003/856/SZVPz dne 8. decembra 2003o izvajanju Skupnega ukrepa 2002/210/SZVP o Policijski misiji Evropske unijeSVET EVROPSKE UNIJE JE -ob upoštevanju Skupnega ukrepa Sveta 2002/210/SZVP z dne 11. marca 2002 o Policijski misiji Evropske unije (EUPM) [1] in zlasti zadnjega pododstavka člena 9(1)(b) tega skupnega ukrepa, v zvezi z drugo alineo člena 23(2) Pogodbe o Evropski uniji,ob upoštevanju naslednjega:ker mora Svet sprejeti odločitev o dokončnem proračunu za leto 2004 -SKLENIL:Člen 11. Znesek 17,5 milijona EUR za kritje operativnih tekočih stroškov EUPM v letu 2004 se v celoti financira iz splošnega proračuna Evropske unije.2. Vodenje odhodkov, financiranih iz splošnega proračuna Evropske unije in določenih v odstavku 1, poteka glede na postopke in pravila Skupnosti, ki veljajo za proračunske zadeve, z izjemo, da zneski predfinanciranja ne ostanejo last Skupnosti.Člen 2Ta sklep začne veljati z dnem sprejetja.Člen 3Ta sklep se objavi v Uradnem listu Evropske unije.V Bruslju, 8. decembra 2003Za SvetPredsednikF. Frattini[1] UL L 70, 13.3.2002, str. 1.


title: 2014/569/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropske agencije za varnost v letalstvu za proračunsko leto 2012

text:
               5.9.2014

               SL

               Uradni list Evropske unije

               L 266/182

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropske agencije za varnost v letalstvu za proračunsko leto 2012
   (2014/569/EU)
   Evropski parlament,

               —

               ob upoštevanju letnih računovodskih izkazov Evropske agencije za varnost v letalstvu za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta (4) o ustanovitvi Evropske agencije za varnost v letalstvu, zlasti člena 60 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0221/2014),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 66.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 79, 19.3.2008, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2012/501/EU: Sklep Komisije z dne 7. septembra 2012 o spremembi Sklepa 2008/899/ES o sprejetju zavez v zvezi s protidampinškim postopkom glede uvoza citronske kisline s poreklom iz Ljudske republike Kitajske

text:
               8.9.2012

               SL

               Uradni list Evropske unije

               L 244/27

         SKLEP KOMISIJE
   z dne 7. septembra 2012
   o spremembi Sklepa 2008/899/ES o sprejetju zavez v zvezi s protidampinškim postopkom glede uvoza citronske kisline s poreklom iz Ljudske republike Kitajske
   (2012/501/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   OBSTOJEČI UKREPI

               (1)

               Svet je z Uredbo (ES) št. 1193/2008 (2) uvedel dokončne protidampinške dajatve na uvoz citronske kisline v Unijo s poreklom iz Ljudske republike Kitajske („zadevni izdelek“).

               (2)

               Komisija je s Sklepom 2008/899/ES (3) („sklep“) sprejela cenovno zavezo („zaveza“) med drugim družbe Laiwu Taihe Biochemistry Co. Ltd. („Laiwu Taihe“) skupaj z Gospodarsko zbornico uvoznikov in izvoznikov kovin, rudnin in kemikalij Kitajske (China Chamber of Commerce of Metals, Minerals & Chemicals Importers & Exporters – „CCCMC“).

               (3)

               Z zavezo, sprejeto s strani Laiwu Taihe, edine družbe, ki ji je bila odobrena tržnogospodarska obravnava („TGO“), je bila določena minimalna uvozna cena („MIP“) za izdelek, obravnavan na podlagi normalne vrednosti, ugotovljene med preiskavo. Poleg tega je bila z zavezo določena indeksacija MIP v skladu z javnimi mednarodnimi kotacijami koruze, glavne surovine, ki jo uporablja proizvajalec izvoznik.

               (4)

               Družba se je tudi zavezala, da bo poročala in spoštovala določeno cenovno ureditev za vso prodajo strankam, katerih organizacije ali strukture segajo prek meja Unije, v primeru, da bi družba Laiwu Taihe prodajala tem odjemalcem v Uniji.

               (5)

               Nadalje se je družba Laiwu Taihe prav tako strinjala, da bo Komisiji zagotavljala redne in podrobne informacije glede svojega izvoza v Unijo, saj je to eden od načinov, s katerim lahko Komisija učinkovito spremlja zavezo.

               (6)

               Ob sprejemu zaveze je Komisija menila, da je tveganje navzkrižne kompenzacije omejeno.

         B.   SPREMENJENE OKOLIŠČINE

               (7)

               Jeseni 2011 je družba Laiwu Taihe obvestila Komisijo, da namerava začeti proizvodnjo dodatnih vrst zadevnega izdelka, ki jih zaveza ne zajema in za katere veljajo protidampinške dajatve, ter jih prodajati na trgu Unije.

               (8)

               Komisija je analizirala posledice tega novega vzorca trgovanja in menila, da obstaja veliko tveganje navzkrižne kompenzacije, če se izdelek, ki ga zaveza zajema, in dodatne vrste zadevnega izdelka, ki jih zaveza ne zajema, prodajajo istim strankam.

               (9)

               Poleg tega je Komisija izvedela tudi za morebitno trgovsko družbo, ki se nahaja na isti lokaciji kot družba Laiwu Taihe in ni obvezana k poročanju, kar smatra za dodatno težavo pri učinkovitem spremljanju zaveze. Komisija je ustrezno obvestila družbo Laiwu Taihe in navedla, da se nagiba k umiku zaveze.

               (10)

               Nato je družba Laiwu Taihe ponudila, da bi te dodatne vrste zadevnega izdelka prodajala ob upoštevanju MIP za vrsto izdelka, ki ga zajema zaveza. Predlagala je tudi, da bi te vrste izdelka prodajala neposredno v Unijo in bi obveznosti poročanja razširila na to prodajo.

               (11)

               Komisija meni, da te zaveze ne morejo spremeniti njene prvotne ocene iz naslednjih razlogov. Prvič, določanje cenovne discipline za vrste zadevnega izdelka, ki jih družba v obdobju prvotne preiskave ni proizvajala, bi pomenilo pregled obsega izdelka, zajetega v zavezo, ki bi moral biti predmet vmesnega pregleda za spremembo MIP. V nasprotnem primeru bi se ohranilo veliko tveganje navzkrižne kompenzacije v zvezi z vrsto izdelka, zajetega v zavezo, in druge vrste zadevnega izdelka, kadar se ti prodajajo istim strankam. Drugič, prodaja drugim trgovcem in povečano število informacij, ki bi jih prejela na podlagi razširjene obveznosti poročanja in bi izhajale iz prodaje dodatne vrste zadevnega izdelka, bi bilo za spremljanje zaveze zelo obremenjujoče.

               (12)

               Na podlagi zgoraj navedenega je Komisija sklenila, da zaveza, ki jo je sprejela družba Laiwu Taihe, zaradi spremembe vrste izdelka postane neizvedljiva in bi jo bilo zato treba umakniti.

               (13)

               Družba Laiwu Taihe je bila obveščena o sklepih Komisije, dana pa ji je bila tudi možnost, da predloži pripombe.

               (14)

               Družbi Laiwu Taihe je bila dana možnost zaslišanja, poleg tega so bila prejeta tudi pisna stališča, v katerih je družba Laiwu Taihe ponovno poudarila svoje zaveze, in sicer, da bo za vso prodajo dodatnih vrst izdelkov spoštovala MIP, določene za vrsto izdelka, ki ga zajema zaveza, da bo prodajala samo neposredno strankam v EU in ne prek posrednih domačih trgovskih družb v Ljudski republiki Kitajski, ter da bo predložila vse dokumente, ki se nanašajo na izvoz dveh dodatnih vrst izdelka. Poleg tega je družba trdila, da obveza, da bo nove vrste izdelkov prodajala po cenah, ki so enake ali višje od MIP obravnavanega izdelka, ne bi pomenilo spremembe obsega izdelka, kar je možno samo prek vmesnega pregleda. Poleg tega je družba Laiwu Taihe predlagala, da bi službe Komisije izvedle preveritveni obisk v njihovih prostorih in bi med drugim preverile podatke o stroških proizvodnje družbe Laiwu Taihe.

               (15)

               Komisija je menja, da stališča ne prinašajo novih elementov za njeno oceno. Zlasti ocenjuje, da določitev cene za vrste izdelkov, ki niso bili predmet prvotne preiskave zaradi pomanjkanja proizvodnje, ne more odpraviti tveganja križne kompenzacije, saj takšna cena ni bila določena ali celo preverjena. Kar zadeva predlagano preverjanje med drugim strukture proizvodnih stroškov družbe Laiwu Taihe, se je štelo, da se ta lahko izvede v okviru morebitnega vmesnega pregleda, če se ta zahteva.

         C.   SPREMEMBA SKLEPA 2008/899/ES

               (16)

               Zato je v skladu s členom 8(9) osnovne uredbe kot tudi v skladu z zadevnimi klavzulami zaveze, ki pooblaščajo Komisijo, da enostransko umakne sprejetje zaveze, Komisija sklenila, da bi bilo treba umakniti sprejetje zaveze, ki jo je predložila družba Laiwu Taihe skupaj s CCCMC, in bi bilo treba spremeniti Sklep 2008/899/ES. V skladu s tem bi morale za uvoz zadevnega izdelka, ki ga proizvaja družba Laiwu Taihe (dodatna oznaka TARIC A880), veljati dokončne protidampinške dajatve, uvedene s členom 1 Uredbe (ES) št. 1193/2008 –

         SPREJELA NASLEDNJI SKLEP:
   Člen 1
   Sprejetje zaveze glede družbe Laiwu Taihe Biochemistry Co. Ltd. skupaj z Gospodarsko zbornico uvoznikov in izvoznikov kovin, rudnin in kemikalij Kitajske (dodatna oznaka TARIC A880) se umakne.
   Člen 2
   Preglednica iz člena 1 Sklepa 2008/899/ES se nadomesti z naslednjo preglednico:

                  „Država

                  Družbe

                  Dodatna oznaka TARIC

                  Ljudska republika Kitajska

                  COFCO Biochemical (Anhui) Co., Ltd – No 73 Daquing Road, Bengbu City 233010, Anhui Province

                  A874

                  Proizvaja RZBC Co., Ltd – No 9 Xinghai West Road, Rizhao, Shandong Province in prodaja z njo povezana prodajna družba RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Provice

                  A926

                  Proizvaja RZBC (Juxian) Co., Ltd – West Wing, Chengyang North Road, Ju County, Rizhao, Shandong Province in prodaja z njo povezana prodajna družba RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Provice

                  A927

                  TTCA Co., Ltd. – West, Wenhe Bridge North, Anqui City, Shandong Province

                  A878

                  Yixing Union Biochemincal Co., Ltd. – Economic Development Zone Yixing City 214203, Jiangsu Province

                  A879

                  Weifang Ensign Industry Co. Ltd., Changsheng Street No 1567, Changle, Weifang, Shandong Province

                  A882“

   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 7. septembra 2012

            Za Komisijo

            Predsednik

         José Manuel BARROSO

      (1)  UL L 343, 22.12.2009, str. 51.

      (2)  UL L 323, 3.12.2008, str. 1.

      (3)  UL L 323, 3.12.2008, str. 62.


title: 2011/788/EU: Sklep Evropske centralne banke z dne 3. novembra 2011 o spremembah Sklepa ECB/2010/23 o razporeditvi denarnega prihodka nacionalnih centralnih bank držav članic, katerih valuta je euro (ECB/2011/18)

text:
               2.12.2011

               SL

               Uradni list Evropske unije

               L 319/116

         SKLEP EVROPSKE CENTRALNE BANKE
   z dne 3. novembra 2011
   o spremembah Sklepa ECB/2010/23 o razporeditvi denarnega prihodka nacionalnih centralnih bank držav članic, katerih valuta je euro
   (ECB/2011/18)
   (2011/788/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 32 Statuta,
   ob upoštevanju naslednjega:

               (1)

               Sklep ECB/2010/23 z dne 25. novembra 2010 o razporeditvi denarnega prihodka nacionalnih centralnih bank držav članic, katerih valuta je euro (1), vzpostavlja mehanizem za združevanje in razporejanje denarnega prihodka, ki izvira iz operacij denarne politike.

               (2)

               Sklep ECB/2011/17 z dne 3. novembra 2011 o izvajanju drugega programa nakupa kritih obveznic (2) predvideva vzpostavitev drugega programa za nakup kritih obveznic za namene denarne politike.

               (3)

               Svet ECB meni, da bi se za krite obveznice, kupljene v skladu s Sklepom ECB/2011/17, moralo šteti, tako kot za tiste, kupljene v skladu s Sklepom ECB/2009/16 z dne 2. julija 2009 o izvajanju programa nakupa kritih obveznic (3), da ustvarjajo prihodek po referenčni obrestni meri, kakor je opredeljena v Sklepu ECB/2010/23.

               (4)

               Sklep ECB/2010/23 je treba ustrezno spremeniti –

         SPREJEL NASLEDNJI SKLEP:
   Člen 1
   Sprememba
   Člen 3(1) Sklepa ECB/2010/23 se nadomesti z naslednjim:

      „1.   Znesek denarnih prihodkov se za vsako NCB določi z merjenjem dejanskega prihodka, ki izvira iz sredstev za posebno označitev, knjiženih v njenih poslovnih knjigah. Izjema od tega so zlato, za katero se šteje, da ne ustvarja prihodka, in vrednostni papirji v imetju za namene denarne politike v skladu s Sklepom ECB/2009/16 z dne 2. julija 2009 o izvajanju programa nakupa kritih obveznic (4) in Sklepom ECB/2011/17 z dne 3. novembra 2011 o izvajanju drugega programa nakupa kritih obveznic (5), za katere se šteje, da ustvarjajo denarni prihodek po referenčni obrestni meri.

   Člen 2
   Končna določba
   Ta sklep začne veljati 31. decembra 2011.

      V Frankfurtu na Majni, 3. novembra 2011

            Predsednik ECB

         Mario DRAGHI

      (1)  UL L 35, 9.2.2011, str. 17.

      (2)  UL L 297, 16.11.2011, str. 70.

      (3)  UL L 175, 4.7.2009, str. 18.

      (4)  UL L 175, 4.7.2009, str. 18.

      (5)  UL L 297, 16.11.2011, str. 70.“